Gustava Kielland

Susanne Sophie Caroline Gustava Kielland (født Blom 6. mars 1800 på Kongsberg, død 28. februar 1889 i Skien) var en norsk dikter og misjonsforeningspioner.

Hun var datter av tollbetjent Gustav Blom i Drammen og Karen Petronelle Stoltenberg. I 1824 giftet hun seg med presten Gabriel Kirsebom Kielland. Sammen fikk de ni barn. Gustava Kiellands mest kjente produksjon er Norges mest benyttede julesang «O, Jul med din Glæde»Oddgeir Bruset, Det var midt i julenatt: Historiene om hvordan våre kjente og kjære julesanger ble til. Oslo 2000, s.68 – 79.
Gustava Kielland stiftet Norges aller første kvinneforening i Lyngdal. Dens første møteprotokoll er datert 1844. Lyngdal har idag et eget misjonsmuseum som hedrer Gabriel og Gustavas minne. 

På sine gamle dager dikterte Gustava sine Erindringer fra mitt liv, utgitt som manuskript for slekten 1882. En ny utgave, bearbeidet for offentligheten kom i 1899. Boken inneholder i vedlegg en samling dikt, deriblant teksten til barnesangen «Liden Ekorn sad».

Gustava Kielland er hedret med gatenavn i Kongsberg og i Stavanger.

 Se også 
 Stoltenberg (slekt)

 Referanser 

 Eksterne lenker 

 Omtale i slektsidene

Kategori:Kvinner i historien
Kategori:Norske foreningspersoner
Kategori:Norske salmediktere
Kategori:Personer fra Kongsberg kommune